Document ID: 32005D0155

KOMISJONI OTSUS,
18. veebruar 2005,
millega muudetakse otsust 97/102/EÜ, milles sätestatakse Venemaalt pärit kala- ja akvakultuuritoodete impordi eritingimused, seoses pädeva ametiasutuse nimetuse ja veterinaarsertifikaadi näidisvormiga
(teatavaks tehtud numbri K(2005) 357 all)
(EMPs kohaldatav tekst)
(2005/155/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
ning arvestades järgmist:
(1)
Komisjoni otsuses 97/102/EÜ (2) on kala- ning akvakultuuritoodete direktiivi 91/493/EMÜ nõuetele vastavust kontrolliva ja tõendava pädeva ametiasutusena märgitud Vene Föderatsiooni Riiklik Kalanduskomitee.
(2)
Venemaa valitsusasutuste ümberkorraldamise järel on uueks pädevaks ametiasutuseks Vene Föderatsiooni Põllumajandusministeerium. Nimetatud uus ametiasutus suudab kehtivate eeskirjade täitmist tõhusalt kontrollida.
(3)
Põllumajandusministeerium on andnud ametliku kinnituse direktiivis 91/493/EMÜ toodud kala- ja akvakultuuritoodete kontrolli- ja tervisekontrolli nõuete ning kõnealuses direktiivis sätestatud nõuetega samaväärsete hügieeninõuete täitmise kohta.
(4)
Seetõttu tuleks otsust 97/102/EÜ vastavalt muuta.
(5)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 97/102/EÜ muudetakse järgmiselt.
1.
Artikkel 1 asendatakse järgmisega:
“Artikkel 1
Vene Föderatsiooni Põllumajandusministeerium, mida abistab Riiklik Kalandustoodete Kvaliteedi ja Ohutuse Keskus (Riiklik Kalakvaliteet) on Venemaa pädev ametiasutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.”
2.
Lisa A asendatakse käesoleva otsuse lisas toodud tekstiga.
Artikkel 2
Käesolevat otsust kohaldatakse alates 24. juunist 2005.
Artikkel 3
Käesolev otsus on adresseeritud liikmesriikidele.
Brüssel, 18. veebruar 2005

Labels: 10
0
3
6
18